मेरे कार्यकाल के शुरू होने से पहले चंबा में खाली चल रहे हैं पद:शांडिल
राज्यके समाजिक न्याय एवं आधिकारिता मंत्री ने एक सवाल के जवाब में यह कह कर फंस गए कि जब उन्होंने विभाग का कार्यभार संभाला, उससे पहले से यह पद खाली चल रहे थे।
विधायक आशा कुमारी के सवाल का जवाब देते हुए मंत्री ने कहा कि चंबा जिले में संबंधित विभाग में खाली पद उनके कार्यकाल के शुरू होने से पहले के खाली हैं। इस पर नेता प्रतिपक्ष प्रेम कुमार धूमल ने अनुपूरक प्रश्न पूछते हुए कहा कि सवाल के जबाव में जो तिथियां दी हंै, उससे साफ है कि चंबा में सामाजिक न्याय एवं आधिकारिता विभाग में खाली पद उनके कार्यकाल में हुई है।
इसका मंत्री ने एक बार जवाब दिया, लेकिन बाद में नेता प्रतिपक्ष ने प्रश्न के लिखित तिथियों का हवाला देते हुए कहा कि आपके सवाल के जवाब में जो तिथियां बताई है, उससे साफ है चंबा में यह पद आपके कार्यकाल में ही खाली हुए हैं। नेता प्रतिपक्ष ने आरोप लगाया कि मंत्री सदन को गुमराह करने का प्रयास कर रहे हैं।
hin_Deva hin_Deva hin_Deva hin_Deva